På begynnelsen av 1967 gav han ut solo-singelen "Hi Ho Silver Lining / Beck's Bolero", som ble en stor hit. Samme år dannet han The Jeff Beck Group med Rod Stewart (vokal), Ron Wood (bass), Micky Waller (slagverk) og Nicky Hopkins (keyboard). De to albumene gruppa gav ut, "Truth" (1968) og "Beck-Ola" (1969) regnes som forløpere til heavy metal-sjangeren. Meningen var at de skulle opptre på Woodstockfestivalen, men Beck oppløste gruppa rett før festivalen startet.